Et sakslastele, resp. kroonika toimetajatele, harjulaste kõrvetamine õige meelt mööda, näeme sellest, kuidas kroo­nikas üksikasjaliselt maiustatakse koledat sündmust, pikalt viibides jõleduse detailides:  "Suitsu ja tuld tehes koo­baste suhu kõrvetasid nad neid päeval ja ööl, ja lämmatasid neid kõiki, nii mehi kui naisi; ja kuna ühed just suremas, teised poolsurnud, veel teised hoopis surnud, kiskusid nad neid koobastest ja tapsid ära ning viisid teisi vangi; ja kandsid kõik nende vara ja raha ja riided ja saagiasjad hulgaviisi ära. Lämmatatuid oli mõlemast soost kõigist koopaist umbes 1000 inimhinge."